
Daab  -  et  Princip  til  Fremgang 

Af  Ældste  William  E.  Berrett. 

Følgende  er  Teksten  til  den  ugentlige  Radioadresse  Søn- 
dag den  29.  August  1948  over  K.  S.  L.  Radiostation,  Salt 
Lake  City,  Utah. 

Æterens  Venner!  Ved  Behandlingen  af  disse  Emner,  har 
vi  fundet,  at  Tro  og  Omvendelse  er  Lovens  første  Princip- 
per, hvis  Virkninger  paavirker  vor  Fremgang,  hvadenten 
vi  vil  eller  ej.  Disse  Love  kan  prøves  og  bevises  saavel  som 
andre  Love.  Der  kan  ikke  være  nogen  Tvivl  om  deres 
Eksistens  eller  Natur. 

Der  er  en  tredie  stor  Lov  for  Fremgang,  som  vi  ser  om- 
kring os  i  Verden  i  Dag,  nemlig  Loven  om  Begravelse  og 
Genfødsel.  De  visne  og  ødelagte  Blade  falder  af  Træer- 
ne om  Bfteraaret  og  har  deres  Genfødsel  igen  om  For- 
aaret.  Bjergsiden,  som  er  brændt  sort  af  Ilden,  bliver  hur- 
tigt igen  begravet  af  ny  Vækst  og  grøn  Skov.  De  grimme 
Mærker  efter  Sneens  Slid  begraves  hurtigt  under  et  nyt 
Tæppe  af  Blomster  og  Træer.  I  hele  Naturen  er  der  en 
Død  og  Begravelse,  samt  en  ny  Fødsel.  Det  forbigangne 
med  dets  Fejl  og  grimme  Saar  bliver  bestandig  begravet, 
og  et  nyt  Liv  dækker  hele  Jorden.  Uden  Genifødsel  vil  der 
forblive  Død.  Princippet  om  Begravelse  og  Genfødsel  ob- 
serveres ogsaa  i  de  forskellige  Faser  i  Menneskenes  Liv. 
En  Forretningsmand,  som  bestandig  husker  paa  sine  Fejl 
og  Tab,  og  som  stadig  tænker  paa  dem  i  sine  Planer  for 
Nutiden  og  Fremtiden,  mister  snart  sit  Mod  og  sin  Styrke 
til  at  handle.  Hans  Erindring  om  Fejltagelser  i  Fortiden 
tilintetgør  hans  Tro  paa  Fremtiden,  og  hans  Forretning 
holder  op  med  at  gaa  fremad  og  udvikle  sig,  og  den  vil 
med  Tiden  enten  blive  lukket  eller  solgt.  Gennem  alle  For- 
retningsfejltagelser  kan  man  se  ovenstaaende  Princip  ar- 
bejde. Den,  som  ikke  har  lært  at  begrave  sin  Fejl  fra  For 
tiden  og  begynde  paa  ny,  lader  sine  Tanker  om  sine  Tab 
berøve  sig  Appetit  og  Søvn,  indtil  Helbredet  er  nedbrudt  og 
det  bitre  Helvede  paa  Jorden  bliver  deres  Belønning. 

Under  Forretningsdepressionen  i  Trediverne  stillede  en 
Journalist  Henry  Ford,  Grundlæggeren  og  Formanden  for 
de  mægtige  Ford  Fabrikker,  et  Spørgsmaal. 

»Herr  Ford,  hvad  vilde  De  gøre,  dersom  De  pludselig 
mistede  alle  Deres  Fabrikker,  Miner,  Jernbaner,  Bankvær- 
dier og  alle  de  forfærdelige  store  Industrier,  som  De  har 
sat  igang?« 

Naturligvis  var  dette  Spørgsmaal  en  Hypotese,  for  Henry 
Ford  havde  jo  ikke  tabt  eller  mistet  noget,  hans  Foretagen- 
der var  ikke  engang  i  nogen  særlig  Fare.  Men  Journalisten 
fortalte,  at  han  vilde  aldrig  glemme  Henry  Fords  Svar. 
Med  straalende  Øjne  og  Hænderne  fast  knyttede  svarede 
den  store  Mand:  »Giv  mig  ti  Aar,  og  jeg  vil  bygge  det  alt- 
sammen op  igen.« 

Der  er  en  Prædiken  i  disse  Ord.  Det  er  det  samme  Bud- 
skab, som  Jesus  gav,  da  han  vandrede  ned  ad  den  stenede 
Vej  i  Jerusalem.  Han  sagde:  »Gaa  bort  og  synd  ikke  mere.« 

Det  er  Haabets  Ord  til  de,  som  føler  sig  nedbrudte  og 
skuffede  i  Livets  Storme  og  til  Syndere  og  Løsgængere. 
Dersom  det  var  umuligt  at  begrave  det  forbigangne  og  blive 
født  paa  ny,  da  vilde  der  ingen  Glæde  eksistere  for  nogen 
af  os.  Erindringen  om  vore  Misgerninger  og  Ulykker  vilde 
ophobe  og  mangfoldiggøre  sig  i  Aarenes  Løb,  indtil  de 
vilde  bortdrive  al  Glæde  fra  vort  Liv. 

Begravelsen  af  vort  forbigangne  Livs  Fejltagelser,  Syn- 
der og  Had  er  af  største  Nødvendighed  for  denne  Verden. 
Det  er  en  af  de  vigtigste  Bestanddele  for  Opnaaelsen  af 
Glæde  og  Tilfredshed  for  Individet  og  Nationerne. 

I  Guds  aandelige  Kongerige  gives  der  Lejlighed  til  en  ny 
Rejsning  hver  Dag.  Den,  som  ikke  vil  begrave  eller  for- 
glemme det  forbigangne  for  at  leve  i  det  nuværende  og  det 
tilkommende,  har  allerede  givet  sig  selv  til  Tilintetgørelse. 
Dersom  vi  har  gjort  en  Person  Uret,  vil  vi  finde  det  van- 
skeligt at  glemme  det,  skønt  vi  har  angret  det.  Først 
naar  den,  som  vi  har  gjort  Uret,  har  tilgivet  os  og  har  for- 
nyet sit  Venskab  med  os,  kan  vi  bortkaste  det  fra  vor  Sam- 
vittighed; men  før  vi  kan  forvente,  at  den  Person,  vi  har 


gjort  Uret,  kan  tilgive  os  af  Hjertet,  maa  vi  bevise  i  vort 
daglige  Liv,  at  vi  er  værdige  til  det  gamle  Venskab. 

Gud  vor  Fader  opfordrer  os  til  at  adlyde  hans  Love, 
samt  bevise,  at  vi  vil  gøre  det,  ved  en  ydre  Handling,  en 
symbolsk  Begravelse  og  en  ny  Fødsel.  Dette  er  Vilkaarene 
for  at  faa  hans  Tilgivelse  og  Hjælp.  Naar  vi  først  rigtig 
forstaar  denne  Grundlov  for  Livet  med  en  Begravelse  og 
Genfødsel,  da  vil  vi  ogsaa  forstaa,  hvor  umuligt  det  er,  at 
blive  frelst  fra  vore  onde  Gerninger  uden  gennem  Adly- 
delse  af  denne  Lov.  Vi  kunde  ikke  føle  os  hjemme  i  Guds 
Nærværelse,  i  Bevidstheden  om  vore  Synder.  Saa  uden 
vore  Synders  Forladelse  vil  det  være  umuligt  at  leve  i 
Guds  Nærværelse. 

Det  er  kun  naturligt,  at  Gud,  som  er  interesseret  i  vort 
Velbefindende,  vil  prøve  os  ved  at  se,  om  vi  vil  modtage 
denne  naturlige  Lov,  som  forbinder  os  med  Pagten  ved 
Adlydelse  af  den.  Denne  Pagt  indgaas  gennem  en  Ordinan- 
ce  eller  Tegn,  som  kaldes  Daab,  hvilken  sammenlignes 
med  en  Begravelse  og  en  ny  Fødsel.  En  Ordinance  maa, 
for  at  have  Værdi,  være  sand  i  Livet,  samt  hjælpe  og  be- 
vare Livets  Principper.  Eftersom  vi  undersøger  Daabsor- 
dinancen,  saaledes  som  den  blev  udført  af  Johannes  Dø- 
beren i  Jordans  Floden,  paaskønner  vi  mere  og  mere  Rig- 
tigheden deri.  Først  Daab  i  Vandet,  som  en  absolut  Død 
og  Begravelse  af  det  gamle  Selv  og  derefter  en  ny  Fødsel 
af  Sjælen.  Det,  at  stænke  eller  øse  lidt  Vand  over  en  Per- 
son, kan  aldrig  sammenlignes  med  dette.  En  delvis  Begra- 
velse af  vore  Fejl  vil  ej  lade  os  glemme,  ej  heller  vil  en 
delvis  Omvendelse  fra  vore  Synder  frelse  os.  Vort  Brud 
med  Fejlene  maa  være  fuldstændig,  og  saaledes  maa  der  en 
fuldstændig  Begravelse  i  Vandet  og  en  fuldstændig  Gen- 
fødsel ud  af  Vandet  til. 

En  saadan  Daab  prøver  Menneskets  Hjerte  og  Sjæl.  Je- 
sus sagde:  ».  .  .  .Salige  er  de,  som  ville  tro  paa  eders  Ord 
og  komme  til  dyb  Ydmyghed  samt  blive  døbt .  . .  . «  (Morm. 
B.  3.  Neph.  12,  2). 

Ligesom  Døden  ydmyger  de  mægtigste  Mænd,  og  lige- 
som Graven  bortager    hvert  Spor    af  Styrke  og    Stolthed, 


saaledes  har  Begravelsens  Daab,  foretaget  af  en  af  Gud 
bemyndiget  Tjener,  en  ydmygende  Virkning  paa  Menne- 
sket. Folk  indgaar  paa  forskellige  Pagter  og  Overenskom- 
ster ved  at  underskrive  paa  et  Dokument,  og  højtideligt 
forpligter  de  sig  til  at  holde  dem  ved  opløftede  Hænder. 
Men  ingen  af  disse  Handlinger  indeholder  den  Mening, 
Skønhed  og  Højtidelighed,  som  indbefattes  i  den  Pagt,  der 
sluttes  med  Gud  ved  Daaben.  Det  er  naturligt,  at  Gud, 
naar  han  ikke  selv  kan  være  til  Stede  ved  Indgaaelsen  af 
en  saadan  Pagt,  i  Stedet  har  en  bemyndiget  Tjener,  som  har 
direkte  Autoritet  fra  ham,  til  at  handle  i  hans  Navn.  Daa- 
ben alene  er  ikke  nok,  selv  om  den  er  udført  under  en 
fuldkommen  Autoritet.  Velsignelserne  vil  kun  følge  denne 
Handling  ved  Adlydelse  af  Guds  Love,  som  er  de  eneste 
som  har  virkelig  Værdi.  Hvori  bestaar  saa  disse  Velsig- 
nelser? Lyt  til  Jesu  Ord,  som  han  talte  til  Nephitterne  paa 
det  amerikanske  Kontinent  for  nitten  Hundrede  Aar  siden. 
»....Salige  er  I,  dersom  I  give  Agt  paa  disse  Tolvs  Ord, 
hvilke  jeg  har  udvalgt  iblandt  eder  til  at  lære  eder  og  til 
at  være  eders  Tjenere;  og  til  dem  har  jeg  givet  Fuldmagt, 
at  de  kunne  døbe  eder  med  Vand;  og  efter  at  I  ere  blevne 
døbte  med  Vand,  se,  da  vil  jeg  døbe  eder  med  Ild  og  med 
den  Helligaand;  derfor,  salige  er  I,  dersom  I  tro  paa  mig 
og  blive  døbte,  efter  at  I  have  set  mig  og  vide,  at  jeg  er  til. 
Og  atter,  saligere  ere  de,  som  tro  paa  eders  Ord,  fordi  I 
vidne,  at  I  have  set  mig  og  at  I  vide,  at  jeg  er  til.  Ja,  salige 
ere  de,  som  ville  tro  paa  eders  Ord  og  komme  til  dyb  Yd- 
myghed samt  blive  døbte,  thi  over  dem  skal  komme  Ild 
og  den  Helligaand,  og  de  skulle  faa  Forladelse  for  deres 
Synder«.  (3.  Nephi  12,  1—2). 

Vi  bemærker  her,  at  der  følger  to  Velsignelser  med  vor 
Tro  paa  Jesus  Kristus  og  vor  Antagelse  af  hans  Plan  ved 
Daaben.  Først  bliver  vi  lovet  Daaben  med  Ild  og  den  Hel- 
ligaand, og  derefter  bliver  vi  lovet  vore  Synders  Forladelse. 
Ingen  af  disse  Velsignelser  kan  gives  af  Mennesker,  de 
kommer  begge  fra  Gud.  Man  kan  imidlertid  udføre  den 
synlige  og  mekaniske  Handling  at  lade  sig  døbe,  men 
denne  Handling  alene  forandrer  ikke  Karakteren.    Denne 

udvendige  Gerning  naar  ikke  til  Hjertet  eller  bringer  et 
Vidnesbyrd  til  Sindet.  Men  naar  Kristus  skænker  den  Hel- 
ligaand  og  dens  vederkvægende  Indflydelse  rører  Hjertet, 
da  er  Mennesket  ogsaa  døbt  indefra.  Det  Vidnesbyrd,  som 
kommer  til  hans  Sjæl,  aabner  en  ny  Verden  for  barn,  en 
Aandens  Verden,  og  denne  Opvaagnen,  er  den  nye  Fødsel 
til  en  større  og  evig  Verden.  Ved  dette  Punkt  forstaar  vi, 
at  Daab,  som  ikke  er  udført  paa  den  rette  Maade,  ikke 
gavner  noget,  thi  medens  Menneskene  kan  udføre  en  ud- 
vendig Handling,  saa  har  den  i  sig  selv  ingen  Kraft  til  Sa- 
liggørelse uden  Fuldmagt  og  Myndighed  til  at  besegle  den 
Helligaand,  og  den  indre  Fødsel  af  Sjælen  sker  ikke,  og 
der  er  ingen  Fødsel  til  den  aandelige  Verden,  og  saaledes 
bliver  hele  Ordinancen  da  en  tom  Form.  Det  samme  er  Til- 
fældet med  Syndernes  Forladelse.  En  mekanisk  Daab  for- 
andrer ikke  Individets  Synder,  thi  denne  Handling  skulde 
være  et  Tegn  paa,  at  der  er  indgaaet  en  Pagt  mellem  Gud 
og  den  døbte  Person,  og  paa,  at  han  har  accepteret  og  vil 
leve  efter  Principperne  i  det  fremadskridende  Evangelium, 
samt  udøve  Tro  og  prøve  at  omvende  sig  og  være  villig  til 
at  begrave  det  gamle  Selv  og  leve  et  nyt  Liv.  Den  legem- 
lige Daab  opfylder  en  Befaling  fra  Gud,  og  indebær  et 
Løfte  fra  Gud,  at  dersom  Personen  vil  efterleve  disse  Prin- 
cipper, vil  dens  Synder  blive  forladte.  Mormon  sagde  i 
Mormons  Bogs  Optegnelser:  »Se,  Daaben  er  til  Omven- 
delse, for  at  opfylde  Budene  til  Syndsforladelse«  (Moroni 
8,  11).  Og  atter:  »De  første  Frugter  af  Omvendelse  er 
Daab;  og  Daaben  kommer  formedelst  Tro,  for  at  opfylde 
Budene,  og  Budenes  Opfyldelse  bringer  Syndsforladelse«. 
(Moroni  8,  25). 

Hvem  behøver  Daab?  Dersom  den  rette  Værdi  følger 
den  ydre  Ordinance,  som  Daaben  er,  vil  det  vise  sig  i  Sjæ- 
lens Forandring.  Men  Daaben  er  nytteløs,  hvor  denne 
Forandring  af  en  eller  anden  Grund  ikke  sker.  Derfor  er 
det  nytteløst  at  døbe  de,  som  ikke  kan  forstaa,  hvad  Daa- 
ben er,  samt  alle  de,  som  er  uden  Lov,  samt  de  smaa  Børn. 
Dersom  Individet  ikke  forstaar  Evangeliets  første  Princip- 
per, har  Daaben  ingen  Mening  for  dem  og  vil  derfor  ikke 


forandre  deres  Leveniaade.  Derfor  kan  den  heller  ikke 
blive  Aarsag  til  at  redde  dem  fra  deres  Synder.  Angaaen- 
de  Daab  af  smaa  Børn  taler  Profeten  Mormon  meget  klart 
sigende:  »Lytter  til  Kristi  Ord,  den  Genløser,  den  Herre, 
din  Gud!  Se,  jeg  kom  til  Verden,  ikke  for  at  kalde  Ret- 
færdige, men  Syndere  til  Omvendelse;  den  Karske  har 
ikke  Lægedom  behov,  men  de,  som  er  syge.  Saaledes  er  de 
smaa  Børn  karske,  thi  de  formaa  ikke  at  begaa  Synd,  og 
Adams  Forbandelse  er  borttagen  fra  dem  ved  mig,  saa  at 
den  ikke  har  nogen  Magt  over  dem .  . . . « 

»Og  deres  smaa  Børn  behøve  ingen  Omvendelse,  ej  hel- 
ler Daab.  Se,  Daaben  er  til  Omvendelse,  for  at  opfylde 
Budene  til  Syndsforladelse«. 

»Thi  se,  alle  smaa  Børn  er  levendegjorte  i  Kristus,  og 
ligeledes  alle  dem,  som  ikke  have  Loven.  Thi  Forløsnin- 
gens Kraft  kommer  alle  dem  til  Gode,  som  ingen  Lov  have; 
derfor  kan  den,  som  ikke  er  fordømt,  eller  den,  som  ikke 
er  under  nogen  Fordømmelse,  ikke  omvende  sig,  og  for 
saadanne  er  Daaben  unyttig.  Men  det  er  Gudsbespottelse 
at  fornægte  Kristi  Barmhjertighed  og  hans  hellige  Aands 
Kraft  samt  sætte  Lid  til  døde  Gerninger«.  (Moroni  8:  8, 
11,  22—23). 

Det  er  et  daarligt  Tegn  paa  vor  Tid,  at  saa  mange,  som 
kalder  sig  selv  Kristne,  har  en  saa  fejlagtig  Forstaaelse 
af  Skriften,  at  de  tror,  at  Daaben  ikke  har  nogen  Forbin- 
delse med  Livet,  og  at  den  ikke  er  nødvendig  for  at  behage 
Gud,  eller,  naar  de  tror  paa  Daaben  som  en  Nødvendighed, 
at  de  saa  ikke  har  Forstaaelsen  af,  at  det  ikke  er  ligeme- 
get,  paa  hvilken  Maade  Ordinancen  bliver  udført,  og  at  de, 
som  udfører  den,  skulde  have  Fuldmagt  til  at  forvalte  en 
saa  vigtig  Ordinance.  Det  er  bedrøveligt,  at  den  Overtro, 
som  ifindes  i  mange  Kristnes  Fortolkninger  af  Daaben,  har 
blændet  Forstaaelsen  af  et  af  Livets  største  Principper.  I 
Læresætningerne  om  Omvendelse  og  Daab  ligger  et  glæde- 
ligt Haab  for  den  faldne  Verden.  Et  af  de  sidste  og  me- 
get nødvendige  Budskab,  som  den  opstandne  Mester  gav 
sine  Apostle,  var: 

»Gaa  derfor  hen  og  lærer  alle  Folk,  og  døber  dem  i  Fa- 


derens,  Sønnens  og  den  Helligaands  Navn«.   (Matt.  28,   19 
iflg.  gammel  Oversættelse). 

Maa  vi  paaskønne  den  store  Betydning  af  denne  Befa- 
ling, beder  jeg  om  i  Jesu  Kristi  Navn,  Amen. 


Jeg  ønsker  at  vide: 


Oversat  fra  »The  Ghurch  News«. 

Spørgsmaal:  En  Mand  i  vor  Gren  lærer,  at  Satan 
engang  vil  blive  tilladt  at  omvende  sig  og  komme  ind  un- 
der Evangeliets  frelsende  Indflydelse.   Er  det  rigtigt? 

Svar:  Der  er  intet  i  Skrifterne,  der  antyder,  at  det  vil 
blive  Tilfældet.    Vi  foreslaar,  De  læser  P.  B.  76,  25—38. 

Spørgsmaal:  Naar  et  Ægtepar  har  adopteret  et  Barn 
ifølge  Landets  Lov,  er  det  saa  muligt  at  faa  det  adopterede 
Barn  beseglet  til  dette  Ægtepar  for  Tid  og  Evighed? 

Svar:  Ja. 

Spørgsmaal:  Dersom  et  Par  har  været  gift  og  bliver 
skilt,  hvorefter  de  gifter  sig  igen,  har  de  saa  begaaet  Hor? 
Svar:  Der  er  ingen  Synd  i  lovligt  Ægteskab. 

Spørgsmaal:  Er  den  Skik,  at  vaske  Fødder,  saaledes 
som  Frelseren  indførte  i  sine  Dage,  en  Del  af  vor  Orden 
i  Dag? 

Svar:  Baade  Afvaskning  og  Salvelsen  er  en  Del  af  den 
nye  Evangelieuddeling. 

Spørgsmaal:  Dersom  en  Mand  og  en  Kvinde  kun 
er  gifte  af  de  civile  Myndigheder  og  har  Børn,  dersom 
Forældrene  dør,  har  de  saa  Krav  paa  disse  Børn  i  Evig- 
heden? 

Svar:  Hele  Hensigten  med  Kirkens  Beseglingsordi- 
nancer  er  at  binde  Børnene  til  Forældrene  og  give  Foræl- 
drene Krav  paa  Børnene  i  Evigheden.  Dersom  Forældre, 
som  har  haft  Lejlighed  dertil,  ikke  har  værdsat  Besejlings- 
ordinancerne  tilstrækkeligt,  saa  at  de  har  ladet  dem  fore- 
tage, hvordan  kan  de  saa  forvente  at  modtage  de  Velsig- 

og  eders  unge  skue  Syner.  Ogsaa  over  Trælle  og  Trælkvin- 
der vil  jeg  udgyde  min  Aand  i  de  Dage.«  (Joel  3  :  1 — 2). 

Dette  henviser  ikke  til  Beseglingen  af  den  Helligaand, 
men  til  Kristi  Aand,  eller  Lys  eller  Sandhed,  hvilken  vi 
ved,  skal  gives  til  ethvert  Menneske,  som  kommer  til  Ver- 
den. Det  er  forudsagt,  at  gennem  denne  Aands  Inspiration 
skal  der  fuldbyrdes  vidunderlige  Ting  i  de  sidste  Dage. 
Vi  har  i  Sandhed  set  Opfyldelsen  af  mange  af  de  Løfter, 
som  er  givet  Esajas,  Daniel,  Joel  og  andre;  dog  med  al 
den  Kundskab  og  Inspiration,  fortsætter  Menneskene  alli- 
gevel med  at  prale  af  deres  egen  Styrke  og  afslaar  at  give 
Herren  Æren  for  deres  Udførelser. 

Det  er  en  meget  mærkelig  Ting,  at  mange  af  de  mo- 
derne Opdagelser  og  Opfindelser  er  kommet  til  Verden 
siden  Himmelen  aabnede  sig  for  Profeten  Joseph  Smith. 
Det  er  sandt,  at  Herren  begyndte  at  udgyde  sin  Aand  over 
Menneskene  paa  et  Tidspunkt,  hvor  Despotisme  og  reli- 
giøst Tyrani  regerede  Verden.  I  Tidens  Begyndelse  havde 
Adam  en  fuldstændig  Forstaaelse  af  Astronomi  og  de  Al- 
mægtiges Kræfter,  som  regerede  Universet.  Det  blev  aa- 
benbaret  til  Joseph  Smith,  at  den  første  store  regerende 
Fiksstjerne,  der  er  den  fjerneste  Stjerne,  som  nogensinde 
er  blevet  opdaget  af  Forfædrene,  blev  opdaget  af  Methusa- 
lem  og  ogsaa  af  Abraham.    Dens  Navn  var  Kolob. 

»Kundskaber  i  de  forbigangne  Tider«. 
Ydermere  har  Abraham  nedskrevet,  at  han  ved  Aaben- 
baring  har  modtaget  det  Fakta,  at  Kolob  er  den  »første 
Skabning,  nærmest  den  celestiale  Herlig- 
hed, eller  Guds  Residens«,  og  at  efter  dens  Tid 
er  Herrens  Tid  beregnet.  Disse  forrige  Profeter  havde  ikke 
alene  en  fuldstændig  Kundskab  om  Jordens  og  Planeter- 
nes Omdrejninger,  men  de  havde  ogsaa  en  fuldstændig 
Kundskab  lom  (Fiksstjernerne.  Abraham  og  vMethusalem 
var  Astronomer  med  Kundskaber  aabenbarede  gennem 
højere  Magter  end  Teleskopet.  De  vidste  mere  om  Himmel- 
legemerne end  alle  denne  Tidsalders  Astronomer  tilsam- 
men. Disse  Mænd  var  ikke  »uvidende«,  overtroiske  gamle 

Taaber,  hvis  Tanker  var  skadet  af  falske  Begreber  og  Fan- 
tasier og  arvede  Traditioner  fra  »Forfædre«,  som  kom  fra 
»Abestadiet«.  Kundskaben  om  Gud  og  de  Ting,  der  var 
af  Gud,  var  kendt  i  Begyndelsen.  Menneskene  var  akkurat 
lige  saa  intelligente,  som  de  er  nu.  Mikael,  Prinsen,  som 
vi  kender  som  Adam,  Stamfaderen  til  den  menneskelige 
Familie,  havde  Frelsens  Planens  Nøgler  under  Jesu  Kristi 
Ledelse.  Han  var  valgt  til  at  være  Overhovede  og  Regent 
for  sit  Afkom  paa  Grund  af  sin  Værdighed  og  Intelligens. 
Han  havde  et  fuldkomment  Sprog  baade  i  Tale  og  Skrive- 
maade,  for  det  blev  givet  ham  ved  Guds  Røst  og  Guds 
Finger!  k 

Nephitterne  paa  dette  Kontinent  havde  ogsaa  en  klar 
Forstaaelse  af  Universet.  Uden  Tvivl  er  den  store  Kalen- 
dersten i  Mexiko  et  Udslag  af  de  inspirerede  nephittiske 
Lederes  Udvikling  og  Undervisning.  Denne  Aftagen  i  Kund- 
skaber baade  aandeligt  og  verdsligt,  inclusice  de  falske  Be- 
greber om  Jorden  og  Universet,  som  gennewi  Oprør  og  Af- 
slag af  Guds  Befalinger. 


»Den  mørke  Tidsalder«. 
Den  saakaldte  »Mørke  Tidsalder«  kom  gennem  Afslag, 
Apostasi  og  Oprør  mod  den,  gennem  Israels  Profeter  aa- 
benbarede  Frelsensplan.  Dette  dybe  aandelige  Mørke  viser 
sig  altid  i  Lande,  hvor  Folket  er  gaaet  bort  fra  Herren 
og  har  afslaaet  hans  Tjenere.  Herrens  Aand  borttages  fra 
Menneskene,  naar  de  gør  Oprør,  og  Satans  Aand  tager  Plads 
i  dem,  og  et  stort  aandeligt  Mørke  indtager  deres  Sjæle. 
Ligegyldighed  følger  i  Oprørets  Spor,  og  Lys  og  Sandhed 
forsvinder,  naar  Mennesker  vender  sig  fra  Himmelens  Le- 
delse. Dette  Mørke,  aandeligt  som  mentalt,  naaede  sin  dybe- 
ste Klimaks  i  den  Periode,  som  nærmere  betegnet  kaldes 
»Renaissancen«,  eller  »Lærdommens  Genoplivelses  Perio- 
de«. Denne  Genoplivelse  var  ikke  nogen  Tilfældighed.  Ti- 
den var  kommet  til  Forberedelsen  af  Gengivelsen  af  Evan- 
geliet. Det  tog  adskillige  hundrede  Aar  at  fuldføre  denne 
Forberedelse.    Middelalderens   Despotisme   maatte  nedbry- 

des,  og  religiøs  saavel  som  politisk  Frihed  maatte  komme 
til  Folk.  Baronernes  Handling  i  1215,  da  de  tvang  Kong 
Joihan  til  at  underskrive  det  store  Frihedsbrev,  var  ikke 
tilfældigt.  Der  maatte  komme  et  Brud  i  det  despotiske 
Hold,  som  de  regerende  Konger  havde  paa  Folket.  Udvik- 
lingen af  den  engelske  Konstitution  var  ogsaa  et  Arbejde 
under  gradvis  Inspiration.  John  Wyclilffs  Fremkomst  i 
Storbritanien  og  hans  Oversættelse  af  Bibelen,  Johan  Huss 
i  Bo.h em ia,  var  en  Del  af  den  guddommelige  Plan.  Uden 
Tvivl  blev  de  givet  Inspirationen  i  denne  Reformationens 
Morgen.  Senere  oprejste  Herren  Martin  Luther  og  utallige 
andre,  som  hjalp  til  at  bryde  de  Lænker,  som  bandt  Men- 
neskenes Tanker  og  Handlefrihed.  Alt  dette  var  Forbere- 
delse til  Himmelens  Aa'bning  og  Evangeliets  Gengivelse  i 
dets  Fylde. 

J 
»Intet  sker  ved  Tilfældighed«. 

Henry  George  Bohn  sagde:  »Intet  i  den  store  Verden 
med  Hensyn  til  Menneskenes  Velfærd  sker  ved  en  Tilfæl- 
dighed, men  bringes  frem  ved  guddommelig  Villie,  præcis 
i  det  Øjeblik,  det  er  passende  for  vor  Tilstand.  Saaledes 
var  det  med  Astronomien,  Kompasset,  Dampmaskinen,  Gas, 
Elektricitet,  Telegrafen  og  mange  andre  af  de  Velsignelser, 
som  er  frembragt  med  Civilisationen.  Elementerne  var  der 
og  var  kendte,  men  Tiden  var  der  endnu  ikke  for  at  frugt- 
bargøre dem«.  Bogtrykkerkunsten  og  andre  Opfindelser  og 
Opdagelser,  som  gik  forud  for  Moronis  Komme  og  Gen- 
givelsen af  Evangeliet,  maatte  a  åbenbares  før  Kirken  kun- 
de oprettes  paa  Jorden.  Fremkomsten  af  den  amerikanske 
Konstitution,  som  vi  kender  saa  godt,  blev  givet  ved  gud- 
dommelig Inspiration.  Og  saaledes  aabenbarende  Linie  paa 
Linie  og  Bud  paa  Bud,  forberedte  Herren  Vejen  for  Gen- 
oprettelsen af  hans  Værk  i  dets  Fylde  paa  Jorden.  Alle  disse 
Ting  er  Tidernes  Tegn,  og  det  skønt  nogle  af  dem  dateres 
adskillige  Hundrede  Aar  tilbage.  Vi  lærer  fra  Mormons 
Bog,  at  Amerikas  Opdagelse  er  et  Tegn  at  Herren  er  ved 
at  forberede  Omvendelsen  af  hans  gamle  adspredte  Folk* 
Israel. 

Aarsagen  til  Kirkens  Oprettelse,  Synet  med  Faderen  og 
Sønnen,  himmelske  Budbringeres  Komme  med  Genopret- 
telsens Nøgler  fra  alle  de  tidligere  Uddelinger,  Vidnernes 
Vidnesbyrd  om  Mormons  Bog,  er  Ting,  som  Kirkens  Med- 
lemmer er  meget  kendte  med.  Det  er  derfor  ikke  nødven- 
digt at  gaa  i  Detailler  med  Hensyn  til  disse  Ting,  som  er 
saa  velkendte.  Der  er  ikke  destomindre  mange  vigtige  Be- 
givenheder, omtalt  i  Skrifterne,  som  skal  ske  for  at  fuld- 
føre det  forberedende  Arbejde  før  Herrens  Komme  som 
Regent.  Alle  disse  Ting,  som  vi  ser  udvikle  sig  er  Tegn, 
som  umiskendelig  peger  paa  det  Fakta,  at  vi  er  i  de  sid- 
ste Dage,  at  Herrens  store  forfærdelige  Dag  er  for  Døren. 


»De  tabte  Stammer«. 
Lad  mig  først  sige  noget  mere  om  de  ti  »tabte  Stammer 
af  Israel«.  Mærkelig  nok,  er  der  mange  af  Kirkens  Med- 
lemmer, som,  til  Trods  for  alt  hvad  der  er  skrevet,  tror, 
at  disse  »tabte  Stammer«  blev  spredt  blandt  Nationerne  og 
er  nu  samlet  ud  deraf  og  findes  i  alle  Kirkens  Stave  og 
Grene.  De  naar  til  den  Slutning,  fordi  den  almindelige 
Tanke  er,  at  de  gik  mod  Nord,  og  det  er  i  de  nordlige  Lan- 
de, at  de  fleste  af  det  indsamlede  Israel  er  blevet  fundet. 
Ligeledes  har  Opdagelsesrejsende  antagelig  været  paa  Nord- 
polen, og  de  har  været  over  Polen  i  deres  Luftskibe,  og 
der  er  ikke  blevet  opdaget  noget  Folk,  som  kunde  være 
de  »tabte  Stammer«.  Hvadenten  disse  Stammer  er  i  Nord 
eller  ikke,  er  jeg  ikke  udstyret  til  at  sige.  Som  jeg  har  sagt 
før,  de  er  »tabt«,  og  saalænge  Herren  ønsker  det,  vil  de 
ikke  blive  fundet.  Alt,  hvad  jeg  ved  om  det,  er,  hvad  Her- 
ren har  aabenbaret,  og  han  erklærer,  at  de  vil  komme  fra 
Nord.  Han  har  ogsaa  gjort  det  meget  klart  og  forstaae- 
ligt,  at  disse  tabte  Folk  er  adskilt  fra  det  øvrige  adspredte 
Israel,  som  er  ved  at  blive  samlet.  Dersom  dette  ikke  er 
Sandhed,  er  Moses  Kommission  til  Profeten  Joseph  Smith 
uden  Mening.  Vi  læser:  » .  .  Moses  viste  sig  for  os,  og  over- 
gav os  Nøglerne  til  Israels  Indsamling  fra  Jordens  fire  Dele, 
og  til  at  føre  de  ti  Stammer  fra   Nordenland«.   Denne  Be- 


nelser,  der  følger  dermed.  I  alle  Tilfælde  maa  vi  adlyde 
Loven,  til  hvilken  disse  Velsignelser  er  knyttet,  paa  andre 
Maader  har  vi  ikke  Krav  paa  disse  Velsignelser. 

Spørgsmaal:  Vi  læser  i  Mosebog,  at  Adam  døde  i 
en  Alder  af  930  Aar.  Maatte  han  ligge  i  Graven  til  efter  Me- 
sterens Død  og  Opstandelse? 

Svar:  Jesus  var  Førstegrøden  af  Opstandelsen,  saaledes 
som  Skriften  lærer  det.  Ingen  opstod  før  ham.  Saa  selv 
Adam,  skønt  han  var  det  første  Menneske,  maatte  vente 
paa  sin  Opstandelse,  til  efter  Jesus  var  opstaaet. 

Spørgsmaal:  Kan  en  Person  blive  døbt,  dersom  han 
afslaar  at  opgive  Spiritus  og  Tobak? 

Svar:  Oprigtig  Tro  og  Omvendelse  er  Forudsætninger- 
ne for  Daaben.  Tro  indbefatter  Tro  paa  Guds  Ord,  hvilke 
indbefatter  Visdomsordet,  og  virkelig  Omvendelse  vil  være 
at  opgive  de  Vaner,  som  er  imod  Herrens  Lærdomme.  Der- 
for vil  en  Person,  som  afslaar  at  opgive  Spiritus  og  Tobak, 
næppe  anses  for  at  være  sand  Omvendt. 

Spørgsmaal:  Jeg  har  hørt,  at  Kirken  ikke  ønsker 
Navnet  »Mormon«  anvendt  i  Forbindelse  med  Kirken  og 
dens  Medlemmer.  Er  det  rigtigt? 

Svar:  Brugen  af  Ordet  »Mormon«  for  de  sidste  Dages 
Hellige  eller  Kirken  er  i  høj  Grad  at  bruge  et  »Slang«  el- 
ler »Øgenavn«.  Naturligvis  skulle  vi  afslaa  at  bruge  Slang- 
eller Øgenavne,  naar  vi  har  Respekt  for  vor  Kirke  og  dens 
Folk. 


Kredslærernes  Budskab 

Nadveren. 

Mange  af  vore  besøgende  Venner  og  mange  af  vore  nye 
Medlemmer,  ja,  maaske  ogsaa  nogle  af  de  gamle,  er  ikke 
rigtig  klare  over,  hvilken  Orden  og  Andagt,  der  bør  være 
under  Nadveren.  Det  er  derfor  vor  Pligt,  som  kender  disse 
Ting,  at  hjælpe  de  nye  og  de  fremmede  til  Rette.   Natur- 


10 

ligvis  er  det  først  og  fremmest  ikke  paa  sin  Plads  at  hviske 
til  hinanden,  saaledes  som  mange  gør,  under  Nadveren.  Vi 
skylder  denne  hellige  Ordinance,  at  vi  i  hvert  Fald  kan 
afholde  os  fra  privat  Snak,  ogsaa  selv  om  vi  maaske  ikke 
helt  forstaar  Betydningen  af  Nadveren.  Man  bør  sidde 
stille  med  lukkede  Øjne  eller  i  hvert  Fald  afholde  sig  fra 
at  sidde  og  kigge  rundt,  hvorvidt  den  og  den  nu  tager  Nad- 
veren eller  ej.  Under  Nadveren  skal  man  glemme,  at  man 
har  en  venstre  Haand.  Det  er  Ordenen,  at  man  altid  tager 
Nadveren  med  højre  Haand  og  lader  Bakken  gaa  videre 
med  den  højre  Haand.  Man  bør  drikke  det  lille  Bæger  Vand 
helt  ud  og  ikke  lade  det  halve  staa  i  Bægeret;  der  er  ikke 
mere  end  man  kan  have  i  en  Mundfuld,  og  naar  man  selv 
ønsker  et  Bæger  for  sig  selv,  bør  man  i  hvert  Fald  drikke 
ud,  saa  at  den  næste  ikke  tror,  at  der  ikke  har  været  druk- 
ket deraf.  Det  er  ikke  rigtigt  at  gaa  ud  eller  ind  under 
Nadveren.  Den,  som  kommer  for  sent,  bør  vente  udenfor 
til  Handlingen  er  færdig.  Dersom  Diakonerne  af  Vanvare 
har  overset  en  Person,  bør  man  ikke  sidde  og  fægte  med 
Armene  for  at  tilkalde  sig  Opmærksomhed,  skulle  du  ikke 
faa  en  af  Nadverens  2  Dele,  sker  der  nok  ikke  noget  ved 
det.  Det  er  mere  værd,  at  du  har  rettet  hele  din  Sjæl  og 
dit  Sind  mod  Herren  og  erindrer  hans  Død  for  dig,  samt 
beder  om  Tilgivelse,  om  du  har  syndet,  og  at  du  forliger 
dig  med  din  Uven,  om  du  har  nogen,  før  du  nyder  Nad- 
veren. Alt  hvad  der  kan  udvises  af  Stilhed  og  hellig  An- 
dagt under  denne  Ordinance,  som  er  en  af  de  mest  hellig- 
ste vi  har,  bør  iagttages.  Saa  gør  hvad  du  kan  for  at  hjælpe 
de  til  rette,  som  ikke  endnu  har  faaet  en  Forstaaelse  af 
disse  Ting. 

Arlin. 

Forsidebillede:    Nauvoo-Templet,   som   blev   ødelagt   af  Pøbelen. 


Til  dig! 


Skemaer  til  Genealogi    faas  paa  Missionskontoret,    eller 
ved  de  lokale  Genealogiske  Foreninger. 

Dansk  Udvandring  til  U.  S.  A. 
tog  Fart  for  100  Aar  siden 

Gunnar  Hansen 

De  femten  Aar,  der  strækker  sig  fra  1840 — 1855,  beteg- 
ner et  Skred  i  Udviklingen  indenfor  den  danske  Emigra- 
tions Historie.  Mens  der  nemlig  i  Tiden  før  1840  vel  havde 
fundet  en  Del  Udvandring  Sted  til  Staterne,  saa  var  den- 
ne Udvandring  næsten  udelukkende  af  Enkeltpersoner, 
sjældent  eller  aldrig  af  Familier  eller  større  Grupper  og 
Sammenslutninger.  Dertil  kom  en  anden  Ejendommelig- 
hed ved  Emigrationen  efter  det  nævnte  Aar:  Det  blev  nu 
Landbefolkningen,  der  tegnede  sin  store  og  afgørende  An- 
del i  det  store  Folketog  mod  Vestens  rige  Land.  —  Bag- 
grunden for  sidstnævnte  Forhold  maa  bl.  a.  søges  i  den 
danske  Landalmues  religiøse  Vækkelse  netop  i  dette  Tide- 
hverv. En  mindre,  omend  nogen  Rolle,  spillede  politiske 
og  sociale  Bevægelser  i  Tiden. 

Landalmuen  paa  hin  Tid  var  paa  en  Gang  fattig  og  en- 
foldig, ærlig  og  pligtopfyldende.  Der  var  skjulte  Skatte  af 
Karakter,  af  Tro  og  Vilje  gemt  i  Almuens  Sønner:  de  krist- 
ne Lægprædikanter  havde  i  1830'erne  allerede  begyndt  at 
vække  det  bedste  i  Almuens  Døtre  og  Sønner  til  live.  Et 
vist  Røre,  en  virkelig  Sans  for  aandelige  Ting,  var  vaagnet 
og  varslede  godt  for  Aarhundredets  folkelige  og  kristelig- 
nationale Liv.  De  store  Folkemøder  i  Jylland  og  paa  Sjæl- 
land, de  kristne  Lægmandsmøder  og  den  gryende  Grundt- 
vigianisme var  de  første  Resultater.  —  Jævnsides  med  det- 
te aandelige  Liv  skete  der  en  mægtig  Udvikling  af  Trafik- 
ken hjemme  og  over  Oceanerne,  Rejser  blev  billigere,  hur- 
tigere og  bekvemmere,  Postbesørgelsen  revolutioneredes, 
og  Bud  kom  lettere  fra  fjerne  Lande  hjem  til  Danmark. 
—  Og  den  gamle  Udlængsel,  der  siden  Vikingetiden  havde 
slumret  sin  Tornerosesøvn  i  det  danske  Folk.  vaktes  paa- 
ny.  Med  Sansen  for  et  rigere  aandeligt  Liv  fulgte  Tran- 
gen til  at  lære  fremmede  Lande  at  kende  og  maaske  og- 
saa  Drømmen  om  i  et  fjernt  Land  at  leve  som  velstaaende. 

frie  Borgere.  —  Der  skulde  kun  en  Smule  Vejledning,  en 
hjælpende  Haaud  og  lidt  organisatorisk  Snille  blandet  med 
oratorisk  Kraft  til  for  at  faa  Almuen  til  at  forlade  den 
gamle  Hjemstavn  og  drage  til  Vestens  store  Land. 

Men  det  er  ejendommeligt  at  tænke  paa,  at  det  skulde 
blive  Mormonismen,  der  i  første  Omgang  med  stort  Held 
satte  ind  blandt  Almuens  ellers  saa  sindige  og  ligevægtige 
Masse  og  fik  den  til  at  drage  til  den  fjerne  Saltsøstad  for 
der  at  leve  med  Profeten  og  de  andre  »sidste  Dages  Hel- 
lige«. —  Det  var  ofte  de  allerfattigste,  syge,  skuffede  og 
ulykkelige  Mennesker,  der  blev  vundet  for  den  nye  Lære, 
men  ogsaa  enkelte  velstillede  og  dannede  fulgte  med.  Op- 
positionen mod  Mormonerne  og  Forfølgelserne  synes  kun 
at  have  fremmet  Bevægelsen:  »Martyrernes  Blod  var  Kir- 
kens Sæd«,  sagde  Missionærerne  og  de  omvendte. 

Og  hvor  besværlig  og  gruopvækkende  blev  ikke  Mormo- 
nernes Rejser  over  den  milevide  Prærie,  hvor  hverken 
Jernbaner  eller  Veje  markerede  Retningen  mod  Salt  Lake 
City!  Emigrationen  blev  støttet  af  »Det  evige  Emigrant- 
fond«, der,  residerende  i  Utah,  delte  Rejsehjælp  ud  til  tro- 
ende Mormoner  ud  over  Jordens   Kreds. 

I  1860  havde  over  2000  danske  Mormoner  naaet  Utah. 
De  emigrerede  over  britiske  Havne  til  New-Orleans,  hvor- 
fra man  fortsatte  ad  Mississippifloden  til  Kansas.  Herfra 
tog  saa  den  næsten  uendelige  Rejse  over  Sletterne  sin  Be- 
gyndelse. Kulde,  Snestorme,  Sandstorme,  Slanger,  Indiane- 
re og  Sygdomme  decimerede  til  Tider  de  lange  Karavaner, 
før  de  naaede  frem  til  den  »hellige«  Stad.  Ofte  anvendte 
man  paa  Grund  af  Fattigdom  Haandkærrer  i  Stedet  for 
Okser.  Tre  Kvinder  og  en  Mand  var  Trækdyr  over  de 
uhyre  Afstande.  Tit  slap  Provianten  op,  og  mange  faldt 
døde  om  af  Udmattelse  og  Sult.  Knoglerester  dannede 
Milepæle  paa  den  Tusinder  af  Kilometer  lange  Vej  over 
Amerikas  i  sørgmodig  Ensomhed  liggende  Prærier.  Men 
en  fanatisk  Tro  paa  Profetens  Ord  drev  disse  Mennesker 
frem;  hverken  Fødsler,  der  indtraf  undervejs,  eller  de  Ud- 
mattedes Død  ved  Vejkanten  standsede   Karavanens  Gang 

(Fortsættes). 

Prisstigningen  paa  Stjernen  —  Husk  jat  forny  Deres 
Abonnement. 

Det  er  med  Beklagelse,  at  vi  atter  i  Aar  maa  notere  et 
Underskud  paa  Stjernens  Regnskab  paa  ca.  2000  Kr.  Det 
koster  i  Dag  omtrent  det  dobbelte  at  faa  Stjernen  trykt 
end  før  Krigen,  men  Prisen  paa  Stjernen  er  ikke  steget  i 
samme  Forhold.  Vi  ser  os  derfor  nødsaget  til  at  lade  Aars- 
abonnementet  stige  til  7  Kr.  Det  er  kun  1  Krone  mere,  og 
det  vil  naturligvis  ikke  dække  Underskudet,  men  kun 
gøre  det  ca.  500  Kr.  mindre.  Dersom  Stjernen  skulle  svare 
sig  i  Dag,  skulle  den  koste  11  Kr. 

Vi  haaber,  Søskende  og  Venner  vil  forstaa  dette,  og  vi 
haaber  ikke,  at  De  af  den  Grund  ophører  at  holde  Stjer- 
nen. Den  er  paa  20  Sider  hver  Maaned  og  indeholder  altid 
»Det  Bedste«  af  alt,  hvad  vi  modtager  fra  de  amerikanske 
Kirkeaviser  og  Skrifter.  Den  er  rigeligt  7  Kr.  værd.  Vi  be- 
der Dem  ogsaa  hjælpe  os  ved  at  forny  Abonnementet  saa 
hurtigt  som  muligt  i  Løbet  af  Januar,  da  Stjernen  ellers  vil 
ophøre  1.  Februar,  for  de,  som  betaler  den  til  Nytaar. 

Redaktionen. 


Fra  Missionsmarken 


En  Nytaar  s  hils  en  til  Søskende  og  Venner  i  Aalborg  Distrikt. 

Vi  vil  gerne  benytte  Lejligheden  til  at  ønske  Jer  alle  et  godt 
og  velsignet  Nytaar,  samt  takke  Jer  for  det  gode  Samarbejde  i 
1948.  Naar  vi  ser  ud  over  vore  egne  Landegrænser,  (har  vi  me- 
get at  være  taknemmelige  for  i  vort  lille  Danmark,  og  især  bør 
vi  være  meget  taknemmelige  for  den  stoxe  Fremgang  i  Kirken. 
Lad  os  fortsætte  denne  Fremgang  i  det  nye  Aar  ved  at  efter- 
leve alle  Guds  Bud  og  Love  paa  en  saadan  Maade,  at  vore  Mist- 
sionærer  trygt  kan  henvise  til  os  som  værdige  Idealer  at  følge. 
Maa  Gud  velsigne  Jer  adle. 

Henry  Løjborg,   Distriktspræsident. 

Daab: 

KØBENHAVN:  Den  31.  Oktober  blev  følgende  døbte:  Erling 
Jørn  Sørensen  blev  døbt  af  Missionær  Elvin  Lunt,  Haandsp.  af 
Distriktspræsident  Bnock  Andersen.  Elin  Sørensen  blev  døbt 
af  Missionær  Darwin   Larsen,    Haandsp.    af    Missionspræsident 

Alma  L.  Petersen.  Lilly  Irene  Tidemann  Petersen  blev  døbt  af 
Ældste  Ohristian  Tideraann  Petersen,  Haandsp.  af  Ældste  Ole  C. 
Petersen.  Tlhora  Cecilie  Hartmann  Clausen  blev  døbt  af  Missio- 
nær Jolhn  Hansen,  Haandsp.  af  Missionær  Elvin  Lunt.  Vivi 
Thora  Hartmann  Clausen  blev  døbt  af  Missionær  Keith  Karren, 
Haandsp.  af  Ældste  Alfred  Hansen.  Hans  Peter  Vilhelm  Hansen 
blev  døbt  af  Missionær  Kay  Andersen,  Haandsp.  af  Grenisforstan- 
der  Christian  Madsen.  Lilly  Alvilda  Hansen  blev  døbt  af  Mis- 
sionær John  Jørgensen,  Haandsp.  af  Ældste  Harry  Petersen. 
Betty  Marie  Pedersen  blev  døbt  af  Missionær  J.  Grant  Steven- 
sop,  Haandsp.  af  Missionær  Boyd  Larsen. 

ODENSE:  (Den  24.  Oktober  blev  følgende  døbte:  Mary  Kuni- 
gunde  Jensen  blev  døbt  af  Missionær  En  o  db.  Wayne  Russon, 
Haandsp.  af  Missionær  Ronald  Howell.  Svend  Meibom.  Jensen 
blev  døbt  af  Missionær  Homer  D.  Whittier,  Haandsp.  af  Mis- 
sionspræsident  Alma  L.  Petersen.  Marie  Nielsen  Pedersen  blev 
døbt  af  Missionær  iHoraer  D.  Whittier,  Haandsp.  af  Missionær 
Robert  H.  Christensen. 

Vi  ønsker  de  nye  Søskende  til  Lykke  og  velkommen  i  Kirken. 

Velsignelser: 

RANDERS:  Den  7.  November  blev  Anton  Oscar  Elkjær  Peter- 
sen og  Anna  Lise  Petersens  lille  Datter,  født  den  14.  November 
1947,  velsignet  af  Missionær  Keith  Crane  og  givet  Navnet  Karen 
Irmelin  Elkjær  Petersen. 

HERNING:  Den  18.  November  blev  Ohristian  Vilhelm  Over- 
gaard og  Hilda  Overgaards  lille  Søn  Walther  Henri  Riihe  Over- 
gaard, født  den  4.  September  1943,  velsignet  af  Missionær  Ken- 
neth Park  Andersen. 

Ordinationer: 

'  KØBENHAVN:    Den   15.  Novbr.  blev   Arnold  Claudi   Nielsen 

ordineret  til  Ældste  af  Missionspræsident  Alma  L.  Petersen. 

ESBJERG:  Den  7.  November  blev  Gerner  Rasmussen  ordine- 
ret til  Diakon  af  Missionær  Max  E.  Landon. 

AALBORG:  Den  25.  Oktober  blev  følgende  ordineret:  Chri- 
stian Nielsen  til  Præst  af  Distriktspræsident  iHenry  Løjborg. 
Christian  Holm  Bendtsen  til  Præst  af  Ældste  Arnold  J.  Bukke. 
Den  8.  Nov.  blev  følgende  ordineret:  Arno  Bukke  til  Præst  af 
Ældste  Arnold  J.  Bukke.  Jens  Nitzsch  Jensen  til  Diakon  af 
Grensforstander  Robert  M.  Christensen.  Den  9.  November  blev 
Aage  Thorvald  Andersen  ordineret  til  Diakon  af  Missiooiær  Wil- 
lis  Petersen.  Den  29.  November  blev  følgende  ordineret:  Lars 
Søren  Hagon  Uttrup  til  Diakon  af  Ældste  Werner  Andersen. 
Aage  Villiam  Gerlach  til  Diakon  af  Ældste  Børge  Klitgaard. 
Elvinus  Rudolf  Fjellerad  til  Diakon  af  Missionær  Blaine  Ben- 
dixen. 

BRØNDERSLEV:  Dem  24.  Oktober  blev  Svend  Aage  O'Feral 
Lund  ordineret  til  Diakon  af  Grensforstander  Anton  Tønnesen. 

VEJLE:  Den  21.  November  blev  Henry  Kristian  Sørensen  or- 
dineret til  Diakon  af  Ældste  Peter  Gregorius  Rasmussen. 

Udelukkelser: 

KØBENHAVN:  Den  15.  November  blev  Aage  Kermit  Larsen 
og  Lilly  Kathrine  Larsen  udelukket  efter  eget  Ønske,  og  efter 
ovenstaaende  Forældres  Ønske  blev  Kirsten  Jørdis  Larsen, 
Kurt  Kermit  Larsen  og  Ilsa  Reidum  Gerda  Larsen  udelukket 
samme  Dag. 

ESBJERG:  Den  25.  Oktober  blev  Arnold  Theodor  Krammer 
udelukket  efter  eget  Ønske. 

AALBORG:  Den  9.  November  blev  Winifred  M.  Petersen  Jen- 
sen udelukket  eftler  Overtrædelse.  Samme  Dag  blev  Hedvig  M. 
Larsen  udelukket  for  Overtrædelse.  Den  23.  November  blev  føl- 
gende udelukket  efter  eget  Ønske:  Henriette  C.  M.  Petersen, 
Carl  A.  C.  Jacobsen,  Jenny  A.  H.  Jacobsen,  Kondor a  A.  E.  Poul- 
sen, Marie  Amalie  Sørensen,  Mary  M.  A.  Jensen  og  Karen  Marie 
Sørensen. 

HJØRRING:  Den  23.  November  blev  Viggo  J.  V.  Smith  ude- 
lukket efter  eget  Ønske. 

SILKEBORG:  Den  30.  Oktober  blev  følgende  udelukket  efter 
eget  Ønske:  Karoline  K.  M.  O.  Petersen,  Peter  Simon  Petersen, 
Knud  W.  Mikkelsen. 

Emigration: 

KØBENHAVN:  Den  27.  Oktober  emigrerede  Christian  L.  Lar- 
sen til  Salt  Lake  City. 

AALBORG:  Den  18.  November  emigrerede  følgende  til  Salt 
Lake  City:  Leo  Eli  Christiansen,  Evelyn  Christiansen,  Roma 
Christiansen,  Karen  Christiansen  og  Frank  Sandberg. 

Missionærankomster: 

Den  26.  November  ankom  følgende:  Carl  Oscar  Winkler,  Salt 
Lake  City,  beskikket  til  at  arbejde  som  Oversætter  i  København. 
Douglas  Leon  Andrus,  Salt  Lake  City,  beskikket  til  at  arbejde 
paa  Bornholm.  Lynn  Earl  Clark,  Provo,  beskikket  til  at  arbejde 
i  Aarlhus.  Buddy  Ralph  Jensen,  Chester,  Utah,  beskikket  til  at 
arbejde  i  Aalborg.  Neal  H.  Jørgensen,  Weston,  Idaho,  beskikket 
til  at  arbejde  i  Aalborg.  Milo  Lynn  Price,  Rexburg,  Idaho,  be- 
skikket til  at  arbejde  i  Aalborg. 

Afløsning: 

Den  24.  Oktober  blev  Richard  D.  Jensen,  Californien,  afløst  fra 
sin  Mission. 

Forflyttelser: 

Den  20.  November  blev  følgende  Missionærer  forflyttet1:  Ken- 
neth P.  Andersen  fra  Herning  til  Aarhus.  Scott  M.  Hardy  fra 
Grenaa  til  Herning.  Donell  S.  Rasmussen  fra  Grenaa  til  Aar- 
hus. Kay  J.  Andersen  fra  København  til  Aarhus.  Richard  C. 
Fielden  fra  Løgstør  til  Aalborg.  Blaine  D.  Bendixen  fra  Løg- 
stør til  København.  Joseph  L.  Taylor  fra  Horsens  til  Køben- 
havn. Phillip  F.  Sørensen  fra  Brønderslev  til  København.  Ken- 
neth E.  Jensen  fra  Randers  til  København.  Weston  G.  Henrie 
fra  Esbjerg  til  Aarhus.  Keith  C.  Mortensen  fra  Aarhus  til  Es- 
bjerg. John  D.  Christiansen  fra  København  til  Brønderslev. 
Nick  R.  Petersen  fra  København  til  Randers.  Enoch  W.  Russon 
fra  København  til  Horsens. 

Nye  G  re  ns  forstandere  og  Distriktspræsidenter: 

HORSENS:  Den  29.  November,  Grensforstander  Enoch  W. 
Russon. 

RANDERS:  Den  29.  November,  Grensforstander  Nick  R.  Pe- 
tersen. 

AARHUS:  Den  21.  November,  Grensforstander  Kay  J.  Ander- 
sen, Første  Raadgiver  Donell  S.  Rasmussen,  Anden  Raadgiver 
Kenneth  P.  Andersen.    Distriktspræsident  Richard  Nielsen. 

Nye  Grene  aabnet  i  Skanderborg,  Roskilde  og  paa  Bornholm. 

